Armand Goldman rekur vinsælan klæðskiptinga næturklúbb á South Miami Beach í Flórída í Bandaríkjunum . Kærasti hans til margra ára , Albert , er aðalstjarnan í klúbbnum , og kemur fram undir sviðsnafninu Starina . " Sonur " þeirra , Val ( sem í raun er sonur Armands frá því hann átti í stuttu sambandi við konu , tuttugu árum áður ) kemur heim og tilkynnir um ... Lesa meira Armand Goldman rekur vinsælan klæðskiptinga næturklúbb á South Miami Beach í Flórída í Bandaríkjunum . Kærasti hans til margra ára , Albert , er aðalstjarnan í klúbbnum , og kemur fram undir sviðsnafninu Starina . " Sonur " þeirra , Val ( sem í raun er sonur Armands frá því hann átti í stuttu sambandi við konu , tuttugu árum áður ) kemur heim og tilkynnir um að hann og Barbara Keely séu búin að trúlofa sig , en Barbara er dóttir Kevin Keely , bandarísks öldungadeildarþingmanns , og varaformanns siðgæðisnefndar bandaríska þingsins . Þingmaðurinn og fjölskyldan koma til South Beach að hitta Val og föður hans og " móður " og upphefst við það mikil og skrautleg og brosleg atburðarás . ... minna Birdcage er besta gamanmynd sem Mike Nichols hefur sent frá sér . Samleikur Robin Williams og Nathan Lane sem hommarnir er óborganlega góður , og mynda þeir frábæran samleik sín á milli . Einnig eru stórleikarar á borð við Gene Hackman og Dianne West sem sýna fína takta . Frábær mynd með frábærum húmor sem er frábær skemmtun sem er vel þess virði að sjá . The Birdcage er ein af fyndnustu myndum sem að ég hef séð . Ég hló mig máttlausan yfir henni og geri það enn . Það eru ekki neinir smá leikarar sem fara með aðalhlutverkinn og má þar nefna Robin Williams , Gene Hackman , Nathan Lane , Dianne Weist og Calista Flockhart . Calista Flockhart stendur sig alveg frábærlega í hlutverki Barböru Keeley . Hún sýndi enn og aftur hvað hún er frábær leikkona . Enn einnig stendur Nathan Lane sig vel í myndinni . Ég get horft aftur og aftur á myndina og fæ aldrei leið á henni . Ég mæli öllum sem ekki hafa séð hana að sjá hana því þeir munu springa úr hlátri . Ég tel þetta vera eina af fyndnustu myndum allra tíma . Handritið er mjög vel gert og ekki spillir fyrir að leikurinn er hreint frábær . Það eru svo til eingar klisjur í henni . Ég mæli með þessari mynd , hún er hrein snilld . Gamanmyndin " The Birdcage " er byggð á einni þekktustu grínmynd Frakka fyrr og síðar , Le Cage Aux Folles , sem naut feikilegra vinsælda um allan heim . Það eru óskarsverðlaunaleikararnir Robin Williams , Gene Hackman og Dianne Wiest , gamanleikarinn Nathan Lane og leikkonan Calista Flockhart úr framhaldsmyndaflokknum Ally McBeal sem eru í leikaraliði þessarar ærslafullu gamanmyndar en hún er grín í gegn og segir frá þeim félögum Armand ( Williams ) og Albert Goldman ( Lane ) sem búið hafa saman um árabil og fundið leiðir til að tvinna saman líf sitt og starfsframa á listilegan hátt . Saman hafa þeir á þessum árum alið upp son Armands , Val ( Dan Futterman ) , sem nú er fluttur að heiman og orðinn að ábyrgum og þroskuðum manni . Og þegar Val kemur dag einn heim og tilkynnir föður sínum og Albert um trúlofun sína og dóttur hægrisinnaðs þingmanns ( Flockhart ) geta þeir ekki annað en lagt blessun sína yfir ráðahaginn . Á meðan er þingmaðurinn íhaldssami , Kevin Keeley ( Gene Hackman ) , að glíma við stærri vandamál en fyrirhugað brúðkaup dóttur sinnar . Einn af nánustu samstarfsmönnum hans hefur komið sér í pólitískt klandur og dregið persónu Keeleys með sér sem nú fær vart flóafrið fyrir ágengum fréttamönnum . Hann ákveður því að bregða sér ásamt eiginkonu sinni Louise Keeley ( Wiest ) og hitta tilvonandi tengdaforeldra dóttur sinnar og vonast þar með eftir því að ímynd hans í fréttaflutningnum mildist . Það verður því uppi fótur og fit á heimili þeirra Armands og Alberts því ef það kemst upp að uppeldismóðir Vals er ekki kona þá mun þessi áætlun þingmannsins fljótlega snúast upp í andhverfu sína ! Sprenghlægileg og vel leikin gamanmynd sem ætti að koma öllum í ljúft og gott skap , hún stendur þó hinni frönsku frummynd langt , langt að baki en er engu að síður hin ágætasta skemmtun . Ég gef henni þrjár stjörnur og mæli með henni við þá sem vilja eiga létta og góða kvöldstund .